ai4bharat/Pralekha huggingface dataset:
شمال مشرقی ریاستوں کی ترقی کی وزارت
مرکزی و زیرڈاکٹر جتندر سنگھ نے کہا کہ نئی قومی تعلیمی پالیسی ترقی پذیر ہونے کے ساتھ ساتھ عملی بھی ہے
جناب سنگھ نے مشہور کاٹن یونیورسٹی کے احاطے میں طلباء کے لئے نئے ہاسٹلز کا سنگ بنیاد رکھا
شمال مشرقی ریاستوں کی ترقی مرکزی وزیر نیز وزیر اعظم کے دفتر، عملہ، عوامی شکایات ، پنشن ، جوہری توانائی اور خلاء کے وزیر مملکت ڈاکٹر جتندر سنگھ نے آج یہاں کہا کہ نئی قومی تعلیمی پالیسی ترقی پذیر ہونے کے ساتھ ساتھ عملی بھی ہے۔ انہوں نے کہا کہ ایک بار نافذ ہونے کے بعد یہ تعلیمی پالیسی انقلابی تبدیلی کی حامل بننے جارہی ہے۔اس تعلیمی پالیسی کے مثبت نتائج اگلی نسل میں دکھائی دیں گے۔
ڈاکٹر جتندر سنگھ مشہور کاٹن یونیورسٹی کے احاطے میں نئے ہاسٹلز کا سنگ بنیاد رکھنے کے بعد اس موقع پر منعقدہ ایک تقریب سے خطاب کررہے تھے۔ یہ یونیورسٹیاں سابقہ کاٹن کالج کی توسیع ہے۔ یہ کالج برٹش حکومت کے دوران 1901ء شمال مشرق میں قائم ہونے والا پہلا ڈگری کالج ہے۔ کالج کا نام برطانوی گورنر جناب کاٹن کے نام پر رکھا گیا تھا۔ سات منزلہ ہوسٹل کی عمارتوں کی تعمیر کا پورا خرچ شمال مشرقی کونسلکے ذریعے برداشت کیا جائے گا۔یہ کونسل شمال مشرقی ریاستوں کی ترقی کی وزارت سے منسلک ہے۔ہاسٹل کی عمارتوں کی تعمیر کےلئے تقریباً 40 کروڑ روپے کی رقم پہلے ہی مختص کردی گئی ہے۔
ڈاکٹر جتندر سنگھ نے کہا کہ شمال مشرقی ریاستوں کی ترقی کی وزارت اور شمال مشرقی کونسل پچھلے چھ برسوں کے دوران بنیادی ڈھانچے کے پروجیکٹوں سے الگ بھی اپنی سرگرمیوں کو توسیع دی ہے اور تعلیم و صحت کے سیکٹر میں وسیع تعاون دے رہے ہیں۔ انہوں نے دو برس پہلے بنگلور یونیورسٹی کے احاطے میں شمال مشرقی کونسل کے ذریعے تعمیر کردہ نورتھ ایسٹ گرلز ہاسٹلز اور نارتھ ایسٹ اسٹوڈنٹس ہاسٹلز کا ذکر کیا۔نارتھ ایسٹ اسٹوڈنٹس ہاسٹل کی تعمیر کا کام جواہر لعل نہرو یونیورسٹینئی دہلی، کے کیمپس میں جاری ہے۔
ڈاکٹر جتندر سنگھ نے کہا کہ اسی طرح صحت کے سیکٹر میں شمال مشرقی کونسل ، جوہری توانائی کے محکمے اور ٹاٹا میموریل کینسر اسپتال ،ممبئی کے اشتراک سے گواہاٹی میں ڈاکٹر بی بروا اسپتال کو اَپ گریڈ کرکے سُپر اسپیشلٹی کینسر تعلیمی اسپتال میں تبدیل کردیا ہے۔ اس اسپتال میں ڈی ایم آن کولوجی اور ایم سی ایچ آن کولوجی کورسیز کی شروعات کی گئی ہے۔
وزیر اعظم جناب نریندر مودی کے ذریعے لائی گئی نئی قومی تعلیمی پالیسی کا ذکر کرتے ہوئے ڈاکٹر جتندر سنگھ نے کہا کہ اس تعلیمی پالیسی میں کچھ انقلابی چیزیں شامل کی گئی ہیں، جو گلوبل انڈیا کی ضرورتوں کے مطابق ہے۔ انہوں نے کسی تعلیمی ادارے میں داخلہ اور ا خراج کے ضابطوں کی مثال دیتے ہوئے کہا کہ اس سے طالب علم کو اپنی لیاقت کی بنیاد پر اپنا تعلیمی کورس چھوڑنے کی اجازت کے ساتھ ساتھ بعد میں کورس میں دوبارہ شامل ہونے کا متبادل بھی دستیاب ہوگا۔انہوں نے کہا کہ یہ تعلیمی پالیسی نوجوان صلاحیتوں اور اُن کے ہنروں کو مہمیز کرنے اور سنوارنے میں بھی ایک بڑی مددگار ثابت ہونے جارہی ہے۔
جل شکتی وزارت
نمامی گنگے ٹیم نے مشاہدہ کیا کہ دہلی میں جاری تقریباً سبھی منصوبوں میں اہم پیش رفت ہوئی ہے
نئی دلّی ،03 مارچ، 2021 /
نمامی گنگے کی ٹیم نے دہلی میں جاری مختلف منصوبوں کی پیش رفت کا جائزہ لینے کے لئے دہلی جل بورڈ کے افسران سے ملاقات کی۔ دوران جائزہ مشاہدہ کیا گیا کہ گذشتہ جائزہ میٹنگوں کے مقابلے تقریباً سبھی منصوبوں میں اہم پیش رفت ہوئی ہے۔ سیوریج بندوبست کے دو اہم منصوبے مکمل ہوچکے ہیں، جس میں بھرت نگر سے پیتم پورہ تک نکلنے والی مرکزی لائن کی تکمیل بھی شامل ہیں۔ اس سے قرول باغ، شاستری نگر، گلابی باغ، رام پورہ، اشوک وہار اور کیشوپورم سے نکلنے والے گندے پانی کو جمنا میں جانے سے یقینی طور پر روکا جاسکے گا۔ اسی طرح ایک دیگر اہم منصوبہ مکمل کی گیا ہے جس کے تحت جھلمل کالونی کے ٹرنک سیور کو از سر نو درست کیا گیا ہے۔
اسی طرح ریٹھالا سیویج ٹریٹمنٹ پلانٹ اور کونڈلی سیویج پلانٹ کا کام تقریباً نصف پایہ تکمیل پاچکا ہے اور دسمبر 2022 تک مکمل ہونے کی امید ہے۔ کونڈلی یس ٹی پی کی تکمیل کے بعد شاہدہ نالے میں پہنچنے والے پانی کے معیار میں کافی حد تک بہتری آئے گی۔ ریٹھالا میں زیر تعمیر باہری سیور کا کام اپریل 2021 تک مکمل ہونے کی توقع ہے۔ اس سیور کی مرمت کے بعد اشوک وہار ور جہانگیر پوری علاقے سے نکلنے والے سیویج پر براہ راست اثرپڑے گا۔ اسی طرح ریٹھالا کلسٹر کے ایس ٹی پی کو بھی اپ گریڈ کیا جارہا ہے اور اس کا کام تیزی سے جاری ہے۔ ایس ٹی پی احاطے میں پیڑوں کی جگہ کی منتقلی/ تبدیلی میں آرہی روکاوٹ کو بھی دور کرلیاگیا ہے اور اس کے لئے ضروری اجازت حاصل کرلی گئی ہے۔ اوکھلا کے لئے بن رہے سیویج ٹریٹمنٹ پلانٹ کی پیش رفت بھی بہتر ہے۔ یہ 565 ایم ایل ڈی کی صلاحیت والا ہندوستان کا سب سے بڑا ایس ٹی پی ہوگا۔ جمنا کی صفائی کے لئے دہلی میں 1384.50 ایم ایل ڈی کے کل 13 منصوبوں کا آغاز کیا گیا ہے۔
صاف ستھری گنگا کےقومی مشن  کے ڈائریکٹر جنرل جناب راجیو رنجن مشرا نے میٹنگ کی صدارت کی۔ اس کے علاوہ ین ایم سی جی کے ایکزیکیٹو ڈائریکٹر جناب اشوک کمار سنگھ، این ایم سی جی کے ہی ایکزیکیٹو ڈائریکٹر جناب ڈی پی ماتھریا، دہلی جل بورڈ  کے رکن  آر ایس نیگی اور دہلی جل بورڈ کے چیف انجینئر بھی میٹنگ میں شریک تھے۔
صحت اور خاندانی بہبود کی وزارت
ریاستوں / مرکز کے زیر انتظام علاقوں میں کووِڈ۔19 ٹیکوں کی دستیابی سے متعلق تازہ ترین صورتحال
ریاستوں / مرکز کے زیر انتظام علاقوں کو 129 کروڑ زائد ٹیکے کی خوراکیں مہیا کرائی گئیں
ریاستوں اور مرکز کے زیر انتظام علاقوں کے پاس ابھی بھی 22.66 کروڑ سے زائد بقیہ اور غیر استعمال شدہ خوراکیں موجود ہیں
نئی دہلی، 19 نومبر 2021:
مرکزی حکومت پورے ملک میں کووِڈ۔19 ٹیکہ کاری کے دائرے کو توسیع دینے اور لوگوں کو ٹیکے لگانے کی رفتار کو تیز کرنے کے لیے پابند عہد ہے۔ ملک گیر کووِڈ۔19 ٹیکہ کاری مہم 16 جنوری 2021 کو شروع ہوئی تھی۔ کووڈ ۔19سے بچاؤ کے لئے عام ٹیکہ کاری مہم کا 21جون، 2021 کو آغاز کیاگیاتھا۔ ٹیکہ کاری مہم کی رفتار کو زیادہ سے زیادہ ٹیکوں کی دستیابی کے ذریعہ بڑھایا گیا ہے۔ اس کے تحت ریاستوں اور مرکز کے زیر انتظام علاقوں کو ٹیکے کی دستیابی کے بارے میں پیشگی معلومات فراہم کی جاتی ہے، تاکہ وہ بہتر منصوبہ بندی کے ساتھ ٹیکہ کاری کا بہتر بندوبست کر سکیں اور ٹیکے کی سپلائی چین کو مزید بہتر بنا سکیں۔
ملک گیر ٹیکہ کاری مہم کے جزو کے طور پر، حکومت ہند ریاستوں اور مرکز کے زیر انتظام علاقوں کو مفت کووِڈ ٹیکے فراہم کرکے ان کی مدد کر رہی ہے۔ کووِڈ 19 ٹیکہ کاری مہم کو عام کرنے کے ایک نئے مرحلے کے تحت، مرکزی حکومت ویکسین مینوفیچرر حضرات سے 75 فیصد ٹیکے خرید کر ریاستوں اور مرکز کے زیر انتظام علاقوں کو مفت فراہم کرے گی۔
|
|
ٹیکے کی خوراکیں
|
|

|
|
اب تک کی سپلائی
|
|
1,29,55,21,610
|
|
بقیہ ٹیکے
|
|
22,66,32,191
حکومت ہند اور براہِ راست ریاستی خریداری زمرے کے ذریعہ ریاستوں اور مرکز کے زیر انتظام علاقوں کو اب تک 129 کروڑ سے زائد  خوراکیں فراہم کرائی گئی ہیں۔
ریاستوں / مرکز کے زیر انتظام علاقوں کے پاس ابھی بھی 22.66 کروڑ  کروڑ سے زائد غیر استعمال شدہ خوراکیں باقی ہیں۔
ارضیاتی سائنس کی وزارت
جنوب مغربی مانسون آج یکم جون 2020 کو کیرالہ پہنچ گیا، مانسون عام طور پر کیرالہ میں یکم جون کو پہنچتا ہے
کیرالہ میں جنوب مغربی مانسون 2020 کی شروعات
- جنوب مغربی مانسون آج یکم جون 2020 کو کیرالہ پہنچ گیا، مانسون کے کیرالہ پہنچنے کی عمومی تاریخ یکم جون ہے۔
- مانسون کی شمالی سرحد  طول البلد 120 شمال / عرض البلد 600 مشرق، طول البلد 120 شمال / عرض البلد 700 مشرق، کنّور، کوئمبٹور، کنیاکماری، طول البلد 80 شمال / عرض البلد 860 مشرق، طول البلد 110 شمال / عرض البلد 900 مشرق، طول البلد 140 شمال / عرض البلد 930 مشرق اور طول البلد 160 شمال / عرض البلد 950 مشرق۔ 
جنوبی مغربی مانسون 2020 کا آگے بڑھنا
جنوبی مغربی مانسون 2020 کا آگے بڑھنا
کیرالہ میں جنوب مغربی مانسون کی شروعات کے متعلق موسمی حالات
- گزشتہ دو دنوں کے دوران کیرالہ کے زیادہ تر علاقوں میں بارش ہوئی ہے۔ کیرالہ میں مانسون کی شروعات کے لئے 14 بارش نگرانی اسٹیشنوں میں سے 70 فیصد سے زیادہ نے گزشتہ 48 گھنٹوں کے دوران بارش کی اطلاع دی ہے۔ 
- مغربی ہوائیں نچلی سطحوں  میں مضبوط ہوئی ہے اور جنوبی بحر عرب کے اوپر 4.5 کلومیٹر تک مضبوط ہوئی ہے۔
- سیٹلائٹ سے موصولہ تصاویر اور ساحلی ٹاپلر موسم راڈار کے مطابق 27 مئی 2020 سے مسلسل گرم حصے سے سرد حصے کی طرف حرارت کی منتقلی  جاری ہے۔
- مذکورہ خصوصیات کے علاوہ 31 مئی 2020 کو جنوب مغربی اور اس سے متصل مشرقی وسطی بحر عرب میں لکشدیپ کے علاقے کے اوپر ایک کم دباؤ کا علاقہ بنا ہوا ہے، جو آج یکم جون 2020، صبح مشرقی – مرکزی اور متصلہ جنوب مشرقی بحر عرب کے اوپر شدید ہوکر ہوا کے کم دباؤ والی صورت حال بن گئی ہے۔
- کیرالہ میں جنوب مغربی مانسون کے اعلان کے لئے معیار ضمیمہ 1 میں دیا گیا ہے۔
تصویر-2: 10مئی 2020 سے یکم جون تک بارش، او ایل آر اور ہوا کی رفتار جو مشاہدے میں آئی۔
تازہ ترین پیش گوئی کے لئے درج ذیل لنک پر کلک کریں:
https://mausam.imd.gov.in/imd_latest/contents/all_india_forcast_bulletin.php
ضمیمہ 1
کیرالہ میں جنوب مغربی مانسون کے اعلان کے لئے معیار
- اگر 10 مئی کے بعد، دستیاب 14 اسٹیشنوں میں سے 60 فیصد فہرست بند اسٹیشنیعنی منی کائے، امینی، تھرواننت پورم، پونالور، کولم، الاپوژا، کوٹایم، کوچی، ویلانکارا ، کوژی کوڈ، تھیلاسیری، کنّور، کوڈولو  اور منگلورو مسلسل دو دنوں تک 2.5 ملی میٹر یا اس سے زیادہ بارش ہونے کی رپورٹ کرتے ہیں تو دوسرے دن کیرالہ میں مانسون کی آمد کا اعلان کردیا جاتا ہے، بشرطیکہ درج ذیل معیارات بھی پورے اترتے ہوں۔
- مغربی ہواؤں کی گہرائی باکس ایکویٹر طول البلد 10 ڈگری شمال اور عرض البلد 55 ڈگری مشرق سے 80 ڈگری مشرق میں 600 ایچ پی اے تک بنی رہنی چاہئے۔ طول البلد 5-10 ڈگری شمال، عرض البلد 70-80 ڈگری مشرق کے تحت آنے والے علاقے کے اوپر ہوا کی رفتار 15 – 20 کے ٹی ایس ہونی چاہئے۔ 925 ایچ پی اے پر۔ ڈیٹا کا سورس آر ایس ایم سی ہوا کے جائزے / سیٹیلائٹ سے حاصل ہواؤں کی جانکاری ہوسکتا ہے۔
- طول البلد 5 – 10 ڈگری شمال، عرض البلد 70 – 75 ڈگری مشرق میں واقع علاقے میں آؤٹ گوئنگ لانگ ویو ریڈی ایشن  انسیٹ سے حاصل او ایل آر ویلیو 200 ڈبلیو ایم-2 سے کم ہونی چاہئے۔
شہری ہوابازی کی وزارت
ملک میں 21 نئے گرین فیلڈ ہوائی اڈوں کے قیام کی اصولی طورپر منظوری
11 گرین فیلڈ ہوائی اڈے پہلے ہی کام کررہے ہیں
حکومت ہند نے 21 نئے گرین فیلڈ ہوائی اڈوں کے قیام کے لیے 'اصولی' منظوری دی ہے، یعنی گوا میں موپا، مہاراشٹر میں نوی ممبئی، شرڈی اور سندھو درگ، کرناٹک میں کلابرگی، وجئے پورہ، ہاسن اور شیوموگا، مدھیہ پردیش میں ڈبرا ، اتر پردیش میں کشی نگر اور نوئیڈا، گجرات ڈھولیرا اور ہراسر، پڈوچیری میں کرائیکل،آندھرا پردیش میں داگادرتھی ، بھوگاپورم اور اورواکل ، مغربی بنگال میں درگاپور، سکم میں پاکیونگ، کیرالہ میں کنور اور اروناچل پردیش میں ہولونگی  ۔ملک بھر میں الگ الگ مقامات پر ان ہوائی اڈوں کے قیام کی تجویز ہے۔
ان میں سے 11 گرین فیلڈ ہوائی اڈے یعنی درگاپور، شرڈی، کنور، پاکیونگ، کلابرگی ، اورواکل ، سندھو درگ، کشی نگر، ایٹا نگر، موپا اور شیوموگا کو شروع کردیا گیا ہے۔
تمل ناڈو کی ریاستی حکومت نے تمل ناڈو کے کانچی پورم ضلع کے پرندور میں گرین فیلڈ ہوائی اڈے کے قیام کے لیے پہلے مرحلے کی منظوری یعنی 'سائٹ کلیئرنس' کی منظوری کے لیے شہری ہوا بازی کی وزارت میں ایک درخواست جمع کرائی ہے۔ جی ایف اے پالیسی کے مطابق، تجویز کو ائیرپورٹس اتھارٹی آف انڈیا ، ڈائریکٹوریٹ جنرل آف سول ایوی ایشن  اور وزارت دفاع  کو ان کے تبصروں کے لیے بھیجا گیا ہے۔ اسٹیک ہولڈرز کے ساتھ اس مشاورت کی تکمیل کے بعد، سائٹ کلیئرنس کے حوالے سے تجویز کو گرین فیلڈ ہوائی اڈوں کی اسٹیئرنگ کمیٹی کے سامنے ان کی سفارشات کے لیے پیش کرنا ضروری ہے۔
جی ایف اے پالیسی، 2008 کے مطابق، ہوائی اڈے کے منصوبوں پر عمل درآمد کی ذمہ داری بشمول پروجیکٹ کی فنڈنگ، اراضی کے حصول، آر اینڈ آر وغیرہ کی ذمہ داری متعلقہ ہوائی اڈے کے ڈویلپر بشمول متعلقہ ریاستی حکومت پر عائد ہوتی ہے ۔ ہوائی اڈوں کی تعمیر کی ٹائم لائن مختلف عوامل پر منحصر ہے جیسے کہ زمین کا حصول، لازمی منظوری، رکاوٹوں کو ہٹانا، متعلقہ ہوائی اڈے کے ڈویلپرز کی طرف سے مالیاتی بندش وغیرہ۔
یہ معلومات شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں دی۔
وزارت خزانہ
سی بی آئی سی کے تحت دہلی کسٹمز میں خصوصی مہم 3.0 زوروں پر ہے
ایئر کارگو  کمشنریٹ نے امپورٹ شیڈ میں پڑے 20 ٹن پرانے کاغذ/ دستاویزات کو صاف کیا
دہلی کسٹمز حکومتی دفاتر میں صفائی کو بڑھانے اور کام کی جگہ کے تجربات کو بلند کرنے کے لیے انتظامی اصلاحات اور عوامی شکایات کے محکمے کی سوچھتا خصوصی مہم 3.0 کے لیے پر عزم ہے۔ مہم کے ایک حصے کے طور پر، ایئر کارگو  کمشنریٹ، دہلی کسٹمز زون نے ایئر کارگو امپورٹ شیڈ سے تقریباً 20 ٹن وزنی پرانے کاغذات/ دستاویزات کو ختم کیا، جس سے 1,200 مربع فٹ سے زیادہ جگہ خالی ہوئی۔
اس کے علاوہ، ایئر کارگو  کمشنریٹ، دہلی کسٹمز زون، ماحولیات کے تحفظ کے تئیں عزم کو مزید تقویت دینے کے لیے، کاغذات/ دستاویزات پر سالڈ ویسٹ مینجمنٹ رولز، 2016 کے مطابق کارروائی کی جائے گی۔ پرانے ریکارڈ کو ختم کرنے کے بعد دوبارہ حاصل کی گئی دفتری جگہ کو امپورٹ شیڈ میں تعینات ایئر کارگو امپورٹ کمشنریٹ کے افسران اور عملے کے بیٹھنے اور مؤثر ریکارڈ کیپنگ کے لیے استعمال کیا جائے گا۔
ان پرانے کاغذات/دستاویزات کو ٹھکانے لگانے کا ٹینڈر جنرل فنانشل رولز، 2017 کے بعد گورنمنٹ ای-مارکیٹ پلیس  کے ذریعے الاٹ کیا گیا تھا۔
دہلی کسٹمز کے تحت تمام کمشنری خصوصی مہم 2.0 کی طرح پورے جوش و جذبے کے ساتھ کام جاری رکھیں گے جس کے تحت ڈی اے آر پی جی نے ’آرانیہ‘ پروجیکٹ کی تعریف کی تھی۔
بہت چھوٹی، چھوٹی اور درمیانی صنعتوں کی وزارت
نوجوانوں، خاص طور پر نوجوان خواتین اور درج فہرست ذاتوں/ درج فہرست قبائل کے نوجوانوں کو کاروباری تربیت
بہت چھوٹی، چھوٹی اور درمیانی درجے کی صنعتوں کی وزارت نے مختلف طرح کے کاروباری تربیت کے پروگرام منعقد کئے ہیں جن میں نوجوان خواتین اور درج فہرست ذاتوں/ درج فہرست قبیلوں کے نوجوانوں کے لیے چھوٹے کاروباروں کو چلانے کے تربیتی پروگرام شامل ہیں۔
کاروباری مہارت کے ترقیاتی پروگرام  کی اسکیم ، نوجوانوں کی صلاحیتوں کو پروان چڑھانے پر توجہ مرکوز کرتی ہےتاکہ انھیں کاروبار کے قیام کے لیے درکار مختلف پہلوؤں سے آگاہ کیاجاسکے۔ اس کا مقصد نوجوانوں کو ذاتی روزگار یا کاروبار کے قیام پر غور کرنے ، نئے اداروں کو فروغ دینے، موجودہ ایم ایس ایم ایز کی صلاحیت سازی کرنے اور ملک میں کاروباری ثقافت کو فروغ دینا ہے۔19-2018 ؛ 19-2020، 21-2020 کے دوران اس اسکیم کے تحت فراہم کردہ تربیت میں 9534 بالترتیب،241589  اور 27657  افراد شامل ہیں۔اگلے مالیاتی دور  کے لیے اسکیم کی تشکیل نو کی گئی ہے جس کے لیے 495 کروڑ روپئے کی بجٹ جاتی رقم مختص کی گئی ہے جس کے تحت  کاروبار سے آگاہی کا پروگرام ؛ کاروبار نیز مہارت کا ترقیاتی پروگرام ؛  ایڈوانسڈ ای-ایس ڈی پی؛  انتظامیہ کا ترقیاتی پروگرام؛ ایڈوانسڈ این ڈی پی کا احاطہ کیا جائے گا۔
وزارت کے دیگر اہم کاروباری تربیت نیز مہارت کی ترقی کے پروگرام درج ذیل ہیں:
- قومی ایس سی- ایس ٹی کے تحت پورے ملک میں مختلف تربیتی اداروں کے ذریعے خواہشمند اور موجودہ ایس سی/ ایس ٹی کاروباری افراد کے لیے ہنرمندی کی تربیت نیزکاروباری قیام کے لیے ترقیاتی پروگرام منعقد کئے جاتے ہیں۔ سال 19-2018، 20-2019 اور 21-2020 میں بالترتیب مجموعی طور پر 6373، 3362 اور 5235 افراد کو تربیت فراہم کی گئی ہے۔
- کوئر وکار یوجنا کے تحت ، وزارت مہارت کی اپ گریڈیشن اور مہیلا کوئر یوجنا کو بھی نافذ کرتی ہے جو کوئر سیکٹر میں مشغول خواتین دستکاروں کو تربیت فراہم کرتی ہے۔ سال 19-2018؛ 20-2019 اور 21-2020 میں مجموعی طور پر بالترتیب 2195، 2075 اور 3591 خواتین کو ترتیب فراہم کی گئی ہے۔
- iii. تربیتی اداروں کو امداد  اسکیم، وزارت کے تربیتی اداروں کو مختلف تجارتوں کے لیے تربیت میں معاونت فراہم کرتی ہے جس میں چھوٹی صنعتوں کی قومی کارپوریشن لمیٹڈ ، بہت چھوٹی ، چھوٹی اور درمیانہ درجے کی قومی صنعتیں اور سینٹرل ٹول رومز شامل ہیں۔
- iv. وزیر اعظم کے روزگار وضع کرنے کے پروگرام  کی اسکیم، کے تحت تمام مستفیدین کو اپنے یونٹ قائم کرنے سے پہلے لازمی طور پر آن لائن یاآف لائن موڈ کے ذریعے کاروبار کے قیام کے ترقیاتی پروگرام  کی تربیت فراہم کی جاتی ہے۔
- ملک بھر میں پھیلے ہوئے اپنے 18 ٹول رومز اور تکنیکی اداروں کے ذریعے ، وزارت آلات بنانے اور اس سے منسلک تجارتوں کے شعبےمیں تربیت فراہم کرتی ہے۔
یہ معلومات بہت چھوٹی، چھوٹی اور درمیانہ درجے کی صنعتوں کے مرکزی وزیر جناب نارائن رانے، نے آج راجیہ سبھا میں ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ا ع۔ر ا۔
U-1249
(Visitor Counter : 85
جدید اور قابل تجدید توانائی کی وزارت
تمل ناڈو میں قابل تجدید توانائی سے پیدا کی جانے والی 4000میگاواٹ بجلی کا پروجیکٹ قائم کیا جا رہا ہے
نئی و قابل تجدید توانائی اور بجلی کے مرکزی وزیر جناب آر کے سنگھ نے آج یکم اگست 2023 کو راجیہ سبھا میں ایک سوال کے تحریری جواب میں بتایا کہ نئی و قابل تجدید توانائی اور بجلی کے مرکزی وزیر نے بتایا ہے کہ گرین اینرجی ، راہداری کے دوسرے مرحلے کے تحت ایک پروجیکٹ کو منظوری دی گئی ہے۔ یہ پروجیکٹ مالی سال 26-2025 تک 624 سی کے ایم ٹرانسمیشن لائنیں اور 2200 ایم وی اے صلاحیت کے ذیلی اسٹیشن قائم کرنے سے متعلق ہے۔ تمل ناڈو میں تقریباً 4000 میگاواٹ کی قابل تجدید توانائی سے پیدا کی جانے والی بجلی کے لیے ہے۔ اس پروجیکٹ کو نئی و قابل تجدید کی وزارت نے منطوری دی ہے، جس پر مرکزی حکومت کی طرف سے 237 اعشاریہ پانچ دو کروڑ روپے کی مدد کے ساتھ 719 اعشاریہ سات چھ کروڑ روپے کی لاگت آئے گی۔ پروجیکٹ پر آنے والی لاگت میں مرکزی حکومت کی طرف سے یہ مدد 33 فیصد ہے۔ اس پروجیکٹ پر تمل ناڈو ٹرانسمیشن کارپوریشن لمیٹڈ  ریاستی ایجنسی کی طرف سے عمل درآمد کیا جا رہا ہے۔
ماحول کے لیے سازگار توانائی کی راہداری کے پہلے مرحلے کے تحت ٹین ٹرانسکو نے اس منظور شدہ پروجیکٹ کی تکمیل کی اطلاع دی۔ جس کے تحت 1068 سی کے ایم ٹرانسمیشن لائنیں اور 1910 ایم وی اے صلاحیت کے ذیلی اسٹیشن قائم کیے گئے ہیں ۔ تین ٹرانسکو نے یہ رپورٹ 31 اکتوبر 2022 کو دی تھی جس کے لیے وزارت نے ٹین ٹرانسکو کو 524 اعشاریہ تین صفر کروڑ روپے کی امداد جاری کی تھی۔
مواصلات اور اطلاعاتی ٹیکنالوجی کی وزارت
کسی بھی موبائل کو رابطہ کاری کے خاتمے یعنی ڈِس کنکشن کا خطر ہ نہیں : محکمۂ مواصلات
نئیدہلی18اکتوبر۔حکومت ہند کے محکمہ مواصلات  اور یونیک آئی ڈی فکیشن اتھارٹی آف انڈیا نے ایک مشترکہ بیان میں وضاحت کی ہے کہ بعض اخبارات میں شائع یہ خبر اپنے آپ میں بالکل بے بنیاد اور غلط ہے کہ ملک کے 50 کروڑ موبائل نمبروں کو عدم رابطہ کاری  کاخطرہ درپیش ہے ۔ یہ خبر بالکل غلط اورتصوراتی ہے ۔ دراصل یہ موبائل صارفین کو خدشا ت میں مبتلا کرنے کی کوشش ہے ،جس میں کہا گیا ہے کہ اگر آدھار کی تصدیق تازہ شناخت سے تصدیق پانے والے آدھار پر کوئی سم کارڈ خریدا جائے گا تو اسے عد م رابطہ کاری  کا خطرہ ہوگا۔
اس مشترکہ بیان میں یہ صراحت بھی کی گئی ہے کہ آدھار کے ایک مقدمے میں عزت مآب سپریم کورٹ نے ہدایت کی ہے کہ آدھار کے ، اپنے صارف کو جانیں کہ ای کے وائی سی کے ذریعہ حاصل کیا جانے والا موبائل نمبر بند کردیا جانا چاہئے ، اس لئے لوگوں کو ڈرنے کی قطعی کوئی ضرورت نہیں ہے ۔اس قسم کی افواہوں پر یقین نہیں کیا جانا چاہئے ۔ علاوہ ازیں عز ت مآب عدالت عظمیٰ نے 6 ماہ بعد ٹیلی کام صارفین کے پورے ای - کے وائی سی اعداد وشمار خارج کرنے کی بھی کوئی ہدایت نہیں دی ہے ۔ دراصل عدالت عظمی ٰ نے ہدایت کی ہے کہ یوآئی ڈی اے آئی کو تصدیقی عمل 6 ماہ سے زائد عرصے تک جاری نہیں رکھنا چاہئے ۔ یہ پابندی صرف یوآئی ڈی اے آئی پر ہے ۔مواصلاتی کمپنیوں پر اس کا اطلاق نہیں ہوتا ۔اس لئے مواصلاتی کمپنیوں کو تصدیق کی تفصیلات خار ج کرنے کی کوئی ضرورت نہیں ہے ،اس لئے مذکورہ بالا فیصلے کی روشنی میں اگر کوئی اپنے آدھا ر ای کے وائی سی کو تازہ کے وائی سی میں تبدیل کرنے کا خواہشمند ہے تو اسے خدمات فراہم کارادارے سے گزارش کرنی چاہئے کہ وہ موبائل کے وائی سی پر اس سے پہلے کہ ڈی او ٹی سرکلر کے مطابق نیا اووی ڈی داخل کرکے اس کے آدھار کو خارج کردیا جائے ۔ لیکن ایسی صورت میں بھی اس کے موبائل نمبر کے لئے ڈس کنکشن کا خطرہ نہیں ہے ۔
اس مشترکہ بیان میں مزید کہا گیا ہے کہ عزت مآب سپریم کورٹ نے محض ای - کے وائی سی کے تصدیقی عمل کے بغیر آدھار کے ذریعہ نیا سم کار ڈ جاری کرنے پر پابندی عائد کردی ہے کیونکہ تصدیقی عمل کے بارے میں کوئی قانون موجود نہیں ہے ۔
اس مشترکہ بیان میں یہ وضاحت بھی کی گئی ہے کہ محکمہ ٹیلی مواصلات  اور یونیک آئی ڈی فکیشن اتھارٹی آف انڈیا  ایک موبائل ایپ کے ذریعہ ڈجیٹل طریقے سے اور پریشانیوں سے پاک سم کارڈ جاری کرنے کا ایک عمل وضع کررہے ہیں ، جو آدھار کے مقدمے میں عزت مآب سپریم کورٹ کے فیصلے کے عین مطابق ہوگا۔ اس مجوزہ عمل میں متعلقہ شخص کا عمودی اور افقی طریقے سے لیا گیا فوٹو اور وقت کی تصدیق کی جائے گی۔ آدھار کارڈ ،ووٹر آئی ڈی کارڈ جیسی یہ نئی شناخت محفوظ کرلی جائے گی اور سم کارڈ کے ایجنٹ کی اوٹی پی کے ذریعہ تصدیق کے بعد سم کارڈ جاری کردیا جائے گا ۔ یہ عمل پوری طرح دشواریوں سے پاک اورڈجیٹل ہوگا ۔
بیان کے آخر میں ایک بار پھر زور دے کر کہا گیا ہے کہ اخبارات میں شائع ہونے والی خبروں سے پریشان ہونے یا الجھن میں پڑنے کی کوئی ضرورت نہیں ہے ۔
۰۰۰۰۰۰۰۰۰۰۰۰۰۰۰۰۰۰۰۰
U-5386
(Visitor Counter : 53
وزارت دفاع
بھارت چین کور کمانڈر سطح کی میٹنگ کے بارہویں دور پر جاری مشترکہ پریس بیان
بھارت او رچین کے درمیان کور کمانڈر سطح کی میٹنگ کا بارہواں دور ، بھارت کی جانب چوشول مولدوسرحد پر منعقد کیا گیا۔ میٹنگ کا یہ دور بھارت او ر عوامی جمہوریہ چین کے وزرائے خارجہ کے درمیان 14 جولائی کو دوشنبے میں ہوئی میٹنگ کے بعد اور 25 جون کو بھارت –چین سرحدی معاملوں پر صلاح مشورے اور تعاون کے لئے کام کاج سے متعلق طریقہ کار کی 22 ویں میٹنگ کے بعد منعقد کیا گیا۔
طرفین نے بھارت- چین سرحدی علاقوں کے مغربی سیکٹر میں حقیقی کنٹرول لائن پر فوجوں کی واپسی سے متعلق باقیماندہ علاقوں کے حل پر گہرائی کے ساتھ آپسی صلاح مشورہ کیا۔طرفین نے یہ محسوس کیا کہ میٹنگ کا یہ دور کافی تعمیری تھا، جس سے آپسی مفاہمت کو کافی فروغ حاصل ہوا ہے۔ دونوں ہی ملکوں نے باقی ماندہ مسائل کو موجودہ سمجھوتوں اور پروٹوکول کے مطابق تیزی سےحل کرنے اور مذاکرات اور بات چیت میں تیزی لائے جانے کےعمل کو برقرار رکھنے سے اتفاق کیا۔
طرفین نے اس بات سے بھی اتفاق کیا کہ وہ مغربی سیکٹر میں حقیقی کنٹرول لائن سے متصل علاقے میں استحکام کو یقینی بنانے میں اپنی موثر کوششوں کو جاری رکھیں گے اور مشترکہ طور پر امن و استحکام قائم رکھیں گے۔
۔ ۔ ۔ ۔ ۔ ۔ ۔ ۔ ۔
(ش ح۔ش ر۔ ف ر (
U-7395
(Visitor Counter : 169
نوجوانوں کے امور اور کھیل کود کی وزارت
نوجوانوں کے امور اور کھیل کودکی وزارت نے نوجوانوں سےمتعلق قومی پالیسی کے مسودّہ کے بارے میں تجاویز طلب کیں
حکومت نے 2014کی نوجوانوں سے متعلق قومی پالیسی کے موجودہ مسودے کاجائزہ لیا ہے اورنوجوانوں سے متعلق ایک نئی پالیسی  کا مسودہ تیار کیا ہے۔ این وائی پی کے مسودہ میں نوجوانوں کی ترقی کے لئے ایک دس سالہ وژن فراہم کیا گیا ہے۔ ہندوستان ،اس وژن کو سال 2030 تک حاصل کرنا چاہتا ہے۔ اس وژن کو دیر پا ترقیاتی اہداف  کے ساتھ ہم آہنگ کیا گیا ہے اور اس کی بدولت ہندوستان کو آگے لے جانے کی غرض سے بھارت کے نوجوانوں کی پوشیدہ صلاحیتوں کو بروئے کار لانے میں مدد ملے گی۔
این وائی پی کے مسودہ میں ،سبھی پانچ ترمیمی شعبوں یعنی تعلیم ، روز گار اور صنعت کار ی، نوجوانوں کی قیادت اور ترقی ،صحت ،فٹنس اور کھیل کود اور سماجی انصاف سے متعلق شعبوںمیں نوجوانوں کی ترقی کے بارے میں بڑے پیمانے پر اقدامات پر اثر انداز ہونے کی بات کہی گئی ہے، ہر ترجیحی شعبے کو پسماندہ طبقات کے مفادات کے پیش نظر ،سماجی شمولیت کے اصول کے ذریعہ تقویت بہم پہنچائی ہے۔
نوجوانوں کے امور کے محکمے نے سبھی متعلقہ فریقوں اور شراکتدار وں سے نوجوانوں سے متعلق قومی پالیسی این وائی پی کے مسودے کے بارے میں تبصرے / رائے زنی / جائزہ و تجاویز طلب کی ہیں۔
پالیسی کے مسودے کے بارے میں تبصرے / جائزہ /تجاویز ، 45دن کے اندر اندر  ای میل کے ذریعہ dev.bhardwaj[at]gov[dot]in or policy-myas[at]gov[dot]in پر بھیجی جاسکتی ہیں۔
نوجوانوں سے متعلق قومی پالیسی کے مسودے کو ملاحظہ کرنے کے لئے یہاں کلک کریں:
Click here for draft National Youth Policy.
وزیراعظم کا دفتر
وزیر اعظم نے ٹوکیو اولمپکس 2020 میں بیڈمنٹن میں کانسے کا تمغہ جیتنے پر پی وی سندھو کو مبارکباد پیش کی
نئی دہلی، 01؍اگست2021: وزیر اعظم جناب نریندر مودی نے ٹوکیو اولمپکس 2020 میں بیڈمنٹن میں کانسے کا تمغہ جیتنے پر پی وی سندھو کو مبارکباد دی ہے۔ وزیر اعظم نے یہ بھی کہا کہ وہ ہندوستان کا فخر ہیں اور ہمارے بہترین اولمپک کھلاڑیوں میں سے ایک ہیں۔
ایک ٹوئیٹ کے ذریعہ سے وزیر اعظم نے کہا:
”ہم سبھی پی وی سندھو کی شاندار کارکردگی سے پرجوش ہیں۔ ٹوکیو اولمپکس 2020 میں کانسہ کا تمغہ جیتنے پر انھیں مبارکباد۔ وہ ہندوستان کا فخر ہیں اور ہمارے بہترین اولمپک کھلاڑیوں میں سے ایک ہیں۔ #Tokyo2020“
وزیر اعظم نے پی وی سندھو سے بات کی اور انہیں مبارکباد پیش کی۔
پی ایم او کے ٹویٹ میں کہا گیا:
''شاندار کھیل کا مظاہرہ @Pvsindhu1!
وزیراعظم @narendramodi نے پی وی سندھو سے بات چیت کی اور #Tokyo2020 میں کانسے کا تمغہ جیتنے پر انہیں مبارکباد پیش کی ہے۔
صدر جمہوریہ کا سکریٹریٹ
صدر جمہوریہ ۱۱ نومبر کو راشٹرپتی بھون میں گورنروں اور لیفٹننٹ گورنروں کی 51ویں کانفرنس کی صدارت کریں گے
نئی دہلی ،8 نومبر،2021
ہندوستان کے صدرجمہوریہ جناب رام ناتھ کووند 11 نومبر 2021 کو راشٹرپتی بھون میں گورنروں اور لیفٹیننٹ گورنروں کی51ویں کانفرنس کی صدارت کریں گے۔ یہ چوتھی کانفرنس ہوگی جس کی صدارت صدرجمہوریہ جناب کووند کریں گے۔
تمام ریاستوں اور مرکز کے زیر انتظام علاقوں کے گورنروں اور لیفٹیننٹ گورنروں کے علاوہ نائب صدر، وزیر اعظم اور مرکزی وزیر داخلہ بھی کانفرنس میں شرکت کریں گے۔
<><><><><>
ش ح-ا م-ج
U.No. : 12630
(Visitor Counter : 158
وزارت دفاع
رکشا منتری نے فوج کی تینوں شاخوں کے کمانڈروں سے ملاقات کی
نئی دہلی،5 مارچ، 2021 / رکشا منتری عزت مآب جناب راج ناتھ سنگھ نے گجرات کے شہر کیوڑیا میں فوج کی تینوں شاخوں کے کمانڈروں کی جاری کانفرنس 2021 میں ویویچنا اجلاس کے لیے مسلح فوجوں کے تینوں شاخوں کے کمانڈروں سے ملاقات کی۔ کیوڑیا پہنچنے کے فوراً بعد رکشا منتری نے بھارت کے مرد آہن سردار ولبھ بھائی پٹیل کو ان کے مجسمے ، مجسمۂ اتحاد پر خراج عقیدت پیش کیا۔
افتتاحی خطبہ دیتے ہوئے رکشا منتری نے ملک کے دفاع اور سلامتی پر اثر انداز ہونے والے بہت سے معاملات کا ذکر کیا۔ انہوں نے فوج کو درپیش ابھرتے ہوئے خطرات کی نوعیت ، ان خطرات سے نمٹنے میں مسلح فوجوں کے اہم رول اور مستقبل میں جنگی ہتھیاروں کی نوعیت میں پیشگی تبدیلیوں کا تفصیل سے ذکر کیا۔ عالی جناب رکشا منتری نے پی ایل اے کے ساتھ مشرقی لداخ کے تعطل کے دوران فوجیوں کی طرف سے ظاہر کی گئی بے لوث ہمت کو دل سے سراہااور ان کے تئیں احترام کا اظہار کیا۔ دفاع کے محکمے، دفاعی پیداوار آر اینڈ ڈی کے محکمے کے سکریٹریز اور دفاعی خدمات کے مالی مشیر نے فوج کے تینوں شاخوں کے مشترک کمانڈروں کے ساتھ خدمات کے بارے میں بھی اپنے خیالات کا اظہار کیا۔
وزیر دفاع کی موجودگی میں ایک دن میں دو ویویچنا اجلاس منعقد کیے گئے جن میں وزیر موصوف نے بہت سے معاملات پر اپنے خیالات کا اظہار کیا جن میں سے کچھ پر بند کمرے میں بات چیت بھی کی گئی۔ اس بات چیت میں مسلح فوجوں خاص طور پر مربوط تھیئٹر کمانڈ تشکیل دینے پر توجہ دیتے ہوئے جاری جدید کاری اور جدید ٹکنالوجی کو شامل کرنے پر بات چیت کی گئی۔ مسلح فوجوں میں حوصلے اور تحریک اور اختراع کے جذبے کے فروغ جیسے موضوعات پر کافی جوش و ولولے کے ساتھ تبادلۂ خیال کیا گیا جس میں فوج کی تینوں شاخوں کے سپاہیوں اور نوجوان افسروں کی طرف سے کارآمد رائے اور تجاویز موصول ہوئیں۔
۔۔۔
م ن ۔ اس۔ ت ح ۔
05.03.2021
U –2193
(Visitor Counter : 151